Norsk Amatørteaterforbund

BÆRUM BARNETEATER: Reisen til Julestjernen
2024-11-30 12:00 - 2024-12-21 16:00 (Europe/Oslo) | Sandvika
REISEN TIL JULESTJERNEN
– 100-årsjubileum!
Av Sverre Brandt, musikk Johan Halvorsen, regi Jon Todal Sæbø
Bærum Barneteater er stolte over å invitere dere inn i teaterets magiske verden med denne fantastiske juleklassikeren som feirer 100 år i år!
Kom og opplev den fortryllende og opplevelsesrike julefortellingen om Sonja og hennes jakt etter Julestjernen. Kan hun klare å finne den? Den skumle heksa og den slemme greven gjør alt de kan for å stoppe henne, og Sonja får en uforglemmelig reise som fører henne helt inn i Julemannens verksted! På veien møter hun gode hjelpere som de søte nissene, dansende leker og en fantastisk Nordavind!
Reisen til Julestjernen er et eventyr fylt av spenning, humor og magi som har gledet generasjoner av barn og voksne siden den ble skrevet i 1924. Med nydelig musikk, dans og flotte kostymer garanterer vi julestemning!
Passer for barn fra 4-99!
Forestillingen spilles i Sandvika Teater:
Lørdag 30. november kl. 12:00
Lørdag 30. november kl. 16:00
Søndag 1. des. kl. 13:00
Søndag 1. des. kl. 17:00
Tirsdag 3. des. kl. 18:00
Onsdag 4. des. kl. 18:00
Torsdag 5. des. kl. 18:00
Fredag 6. des. kl. 18:00
Lørdag 7. des. kl. 12:00
Lørdag 7. des. kl. 16:00
Søndag 8. des. kl. 13:00
Søndag 8. des. kl. 17:00
Tirsdag 10. des. kl 18:00
Onsdag 11. des. kl. 18:00
Torsdag 12. des. kl. 18:00
Fredag 13. des. kl. 18:00
Lørdag 14. des. kl. 12:00
Lørdag 14. des. kl. 16:00
Søndag 15. de. kl. 13:00
Søndag 15. des. kl. 17:00
Tirsdag 17. des. kl. 18:00
Onsdag 18. des. kl. 18:00
Torsdag 19. des. kl. 18:00
Fredag 20. des. kl. 18:00
Lørdag 21. des. kl. 12:00
Lørdag 21. des. kl. 16:00

SJIRAFFEN KULTUR- OG KOMPETANSESENTER: Alice!
2024-12-04 18:00 - 2024-12-08 14:00 | Trondheim
Alice! av Sjiraffen Produksjoner v/ teatergruppa Integretto og koret AnKora Hva er egentlig galskap? En tankevekkende og morsom forestilling for hele familien.
Velkommen til en magisk verden. Der selv kaniner kan befinne seg i tidsklemma, katter kan smile og der teselskap dekkes på med obligatoriske prompeputer. Der kaninhull er mye dypere enn det de ser ut til. En verden som står i sterk kontrast til Alices kjedelige liv på skolen.
Vi møter en fantasifull og nysgjerrig Alice på hennes ferd gjennom eventyrland. Der møter hun mange eksentriske karakterer, og må løse et mysterium. For hvem var Den Gale Hattemakeren før galskapen satt inn? Og hva er galskap i utgangspunktet? Er vi ikke alle litt gale her? Og hva gjemmer seg egentlig bak hjertedronningens harde eksteriør?
Alice i Eventyrland er en hjertevarm, humoristisk og leken forestilling, som markerer teatergruppen Integrettos 35 års jubileum og koret AnKora sitt 10 års jubileum. Hopp ned i kaninhullet og bli med på en vri av den originale historien om Alice i Eventyrland.

Spilles i Sal 1 på Rosendal Teater
4.,5.,7. og 8.desember

DET GODE TEATERET: Jul i Blåfjell
2024-12-05 18:00 - 2024-12-21 16:00 | Trøndelag
✨JUL I BLÅFJELL 25 ÅR✨
Velkommen til en stemningsfull familiefavoritt for alle mellom 3 og 100 år! Etter fjorårets suksess i Trondheim, setter Det Gode Teateret på nytt opp juleforestilllinga Jul i Blåfjell. Startskuddet for en trøndelagsturné går i Trondheim 5. desember, før vi besøker Støren, Børsa/Skaun, Frøya, Selbu og Åfjord, og svinger innom Trondheim igjen.
HANDLING
I desember er det som vanlig fullt kjør for nissene i Blåfjell. Hver dag må de sørge for at Blåfjell er rent og pent slik at de kan lage den blå timen. I år kan dette bli mer utfordrende enn noen sinne, da det begynner å skje merkelige ting som får blånissene til å klø seg i hodet.
Hvor er det blitt av nøkkelen til kvisthulen? Hvem er det som tømmer søppel i blåfjell, og hvorfor er himmelen blitt grå i stedet for blå? Erke er veldig klok og kunne nok funnet ut av dette, men nå oppfører også han seg veldig merkelig. Hva er det han skjuler?
Den modige blånissejenta Turte lar nysgjerrigheten ta overhånd, og bestemmer seg for å finne ut av hva som egentlig foregår i Blåfjell. Kommer hun til å bli til stein når fjellet lukker seg bak henne, eller klarer hun å løse mysteriet og redde jula?
MEDVIRKENDE
Turte: Kristine Sølvberg Hagen/Eira Grav Ellingsen
Tvilling: Eine Grøtte Fosshaug
Blåmor: Kari Cecilie Aftret
Blåfar: Christian Kielland
Øvrige medvirkende finner du på nettsiden https://detgodeteateret.no/produksjoner/jul-i-bl-fjell-2024
Idé og manus: Gudny Ingebjørg Hagen
Musikk: Geir Bøhren & Bent Åserud
Regi: Kenneth Engen
Plakat: Elin Fosshaug Olsø
Plakatfoto: Obelix Barbala
Produsenter: Adrian Nygård & Kenneth Engen – Det Gode Teateret
VELKOMMEN til 25 års jubileum for Jul i Blåfjell!
